പല തലങ്ങളിലായി 4800ഓളം പേരാണ് ഈ സംരംഭത്തിനായി ജോലിചെയ്യുന്നത്. തങ്ങളുടെ ജീവനക്കാരെ ഉപയോഗിച്ച് നടത്തിയ സർവേക്ക് ശേഷം ട്വൻറി ട്വൻറി, പഞ്ചായത്തിലെ 8600 കുടുംബങ്ങൾക്കായി 4 തരത്തിലുള്ള 7620 കാർഡുകൾ നൽകി. ആളുകളുടെ സാമൂഹ്യ-സാമ്പത്തിക സ്ഥിതി വിലയിരുത്തിയാണ് അവർക്ക് 4 തരത്തിലുള്ള കാർഡുകൾ നൽകിയത്.

സമീപത്തുള്ള പട്ടികജാതി കോളനിയിലെ അന്തേവാസികൾക്ക് സൌജന്യ വൈദ്യുതി കണക്ഷൻ നൽകുക, ശൌചാലയം,പൊതുകിണർ,പൊതു പൈപ്പ് തുടങ്ങിയവ നിർമിച്ചു നൽകുക തുടങ്ങിയ പ്രവർത്തനങ്ങളാണ് അവർ ആദ്യം നടത്തിയത്. രോഗികൾക്ക് സൌജന്യ ആംബുലൻസ് സേവനം, പ്രാഥമിക ആരോഗ്യ കേന്ദ്രത്തിലെ രോഗികൾക്ക് സൌജന്യ ഭക്ഷണം, നിർധനർക്ക് വിവാഹങ്ങൾ,സർജറി മുതലായ ചികിത്സകൾക്കും അവർ ധനസഹായം നൽകി. കർഷകർക്കും സഹായങ്ങൾ ചെയ്തുകൊടുത്തു. ട്വൻറി ട്വൻറി കാർഡ് ഉടമകൾക്ക് കുറഞ്ഞ നിരക്കിൽ നിത്യോപയോഗ സാധനങ്ങൾ വാങ്ങാനായി 5 ദിന ചന്തയും സംഘടിപ്പിച്ചു.

2013 മുതൽ 2015 വരെയുള്ള കണക്കനുസരിച്ച് വികസന പ്രവർത്തനങ്ങൾക്ക് വേണ്ടി കമ്പനി 2 കോടിയോളം രൂപ ചെലവഴിച്ചിട്ടുണ്ട്. പ്രസ്തുത കാലയളവിലെ കമ്പനിയുടെ സി.എസ്‌.ആർ. ആയ 1.60 കോടി രൂപയേക്കാൾ കൂടുതലാണ് ഈ തുക. ബാക്കി 40 ലക്ഷം രൂപയുടെ ഒരു പങ്ക് വേറേ 2 സ്ഥാപനങ്ങളാണ് വഹിച്ചിരിക്കുന്നത്. പല വികസൻ പ്രവർത്തനങ്ങൾക്കും പഞ്ചായത്തിന്റെ അനുമതിയും മറ്റു നിയമങ്ങളും തടസ്സമായി നിന്നപ്പോൾ അവർ രാഷ്ട്രീയത്തിലേക്ക് കടക്കാൻ തീരുമാനിച്ചു. അങ്ങനെ, കേരള ചരിത്രത്തിൽ ആദ്യമായി ഒരു കോർപറേറ്റ് കമ്പനി ഒരു പഞ്ചായത്തിന്റെ ഭരണം കൈക്കലാക്കി.
കിറ്റെക്സ്‌ കമ്പനി:തുടക്കവും പിന്നിട്ട നാൾവഴികളും
സംഭാവനകൾ
അവലംബം
രാഷ്ട്രീയ പാർടികലും ആയുള്ള ബന്ധം